Diari Oficial de la Generalitat Valenciana


Sumari del DOGV 4816, del 10-08-2004 (2004/7879)

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució UE número 1 de Massa-rojos del Pla General d'Ordenació Urbana de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7879


Organisme emissor
:   Arpro 78, SL

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament urbanístic de la unitat d'execució UE número 1 de Massa-rojos del Pla General d'Ordenació Urbana de València. [2004/S7879]
  
La mercantil Arpro 78, SL, amb CIF I58268564, ha formulat programa d'actuació integrada per al desenvolupament de la unitat d'execució UE número 1 (redelimitada) del pla de reforma interior (PN-1) de Massa-rojos (terme municipal de València i en una xicoteta porció terme municipal de Moncada), del Pla General d'Ordenació Urbana de València, que inclou memòria del programa, pla de reforma interior de millora, projecte d'urbanització i sol·licitud de cèdula d'urbanització, a l'empara del que establixen els articles 46, 48, 52 i 53 de la Llei 6/1994, de 15 de novembre de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
Mitjançant este edicte i en aplicació del que establixen l'article 48.1.C) en relació amb l'article 46.3, ambdós de l'esmentada llei, s'anuncia l'obertura d'un període d'informació pública de l'esmentat programa amb tota la documentació annexa, de 20 dies hàbils comptadors a partir del dia següent de la publicació en el Diari Oficial de la Generalitat Valenciana.
  
Es fa constar que durant este termini els interessats podran formular qualsevol al·legacions que els convinga segons dret, així com presentar altres alternatives tècniques de programa i en el termini que a continuació s'indica, proposicions juridicoeconòmiques per a executar qualsevol de les alternatives, tot això en els termes i condicions de l'esmentada Llei 6/1994, a fi que qualsevol interessat podrà consultar la documentació depositada en la notaria de Manuel Ángel Rueda Pérez, situada a València, carrer de Llúria, 28, de dilluns a divendres de 10.00 a 13.00 hores. El termini de 20 dies indicat s'ampliarà en altres 20 dies, si durant els 10 primers dies d'informació pública qualsevol interessat es compromet a formular alternativa tècnica en competència, substancialment distinta a l'exposada, i prestara caució d'això en la quantia que reglamentàriament es determine.
  
Igualment es fa constar que durant el termini d'informació pública qualsevol persona podrà comparéixer en la notaria abans ressenyada per a obtindre, a costa seua, còpia de l'acta notarial de protocol·lització, o sol·licitar se li exhibisca esta.
  
Així mateix es fa constar la possibilitat de consultar durant este termini en l'Ajuntament de València, les actuacions derivades de la documentació depositada en este ajuntament.
  
Les al·legacions, alternatives tècniques i proposicions juridicoeconòmiques respecte del programa que, si s'escau, siguen formulades, seran presentades en el Registre General de l'Ajuntament de València.
  
Les proposicions juridicoeconòmiques es presentaran en el Registre General de l'Ajuntament de València en plica tancada, dins dels cinc dies hàbils següents des del venciment del termini per a la presentació d'alternatives tècniques anteriorment indicat, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques se celebrarà en l'Ajuntament de València, al dia següent hàbil a la conclusió del termini per a la presentació i, en tot cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
De conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, la publicació del present anunci, val, així mateix, d'avís als titulars afectats per si no fóra possible la remissió d'avís individualitzat a algun d'estos, bé per resultar desconeguts, domicili erroni o insuficient. Els titulars cadastrals inclosos en la unitat d'execució són els següents: Castelló Pascual, Rafael (Heraldo Dalhander, 21. 46804 Moncada), Castelló Ros, Antonio (General Ibáñez Alonso, 17. 46719 Massa-rojos); Casaña Castelló, Francisco (General Ibáñez Alonso, 15. 46177 Massa-rojos); Merino Ibáñez, Amparo (Marqués de Sotelo, 9,-1- 3. 46392 València); Fuñó Gómez, Maña Pilar (plaça Mercat, 48-2-1-80. 46048-Valencia); Palau Corell, Vicente (General Ibáñez Alonso, 1. 46874 Massa-rojos); Palau Corell, Amparo (Senet Ibáñez, 9. 46913 Massa-rojos); Palau Corell, Daniel (Major, 45. 46454 Moncada); Arquebisbat de València (Palau, 2-1-3. 46788 València); Francés Ferrer, Rosario (Germana Mercedes, 3.46719 Massa-rojos); Valis Bailach, Rafael (Rocafort, 2. 46610 Massa-rojos); Alandes Valis, Alberto (Bemia, 24-7-25. 46740 València); Colomar Valero, Bárbara (Lope de Vega, 4. 46182 Moncada); Hermanas de los Ancianos Desamparados (Benet Bosch, 15. 46666 Massa-rojos).